open-index/open-wikipedia-markdown huggingface dataset:
Tic

**Tic** er en ufrivillig, rask, tilbakevendende, ikke-rytmisk motorisk bevegelse (vanligvis involverer områdebegrensete muskelgrupper) eller stemmeproduksjon som er plutselig og som ikke tjener noen åpenbar hensikt.  Under stress, utmattelse eller opphisselse øker forekomsten av tics. 

## Motoriske tics
Motoriske tics kan ytre seg som grimaser, kniping i øynene eller små rykninger. Lignende muskelrykninger kan sees ved ansiktsnevralgi. Tics forekommer som symptom ved Tourettes syndrom og forbigående tics

Eksempler på motoriske tics er: Plutselig, ufrivillig, kortvarig sammentrekning av muskler i ansikt eller hals.  Tics kan også ytre seg som lyder i form av kremting, hosting, banning eller gjentagelse av bestemte ord, og disse kalles vokale tics.

## Forskjeller mellom motoriske tic og sterotypisk bevegelse
Følgende tabell viser forskjellen mellom tics og sterotypisk bevegelse: 

**Table 1 (oversatt tabell, opprinnelig språk: Engelsk)**

Hvordan skille tics fra stereotypier

## Årsaker
Årsaken til tics er forstyrrelse i hjernefunksjonen. Hemmende nervebaner i hjernen fungerer ikke slik som de skal og dermed blir enkelte grupper av nerveceller overaktive.

## Forekomst
Det å ha tics er ganske vanlig. En har estimert at rundt 20% får motoriske tics i løpet av utviklingen, ofte i form av forbigående tics..; hvor forbigående tics er en tics diagnose, der tics ikke har vart i lengre enn 1 år. Omtrent 1 % av barn i skole alder har motoriske og/eller fotoniske tics, men hvilke barn som har tics varierer (ettersom 20% får motoriske tics i løpet av utviklingen). Tics er noe som vanligvis starter i 6-7 års alderen.

## Referanser
Vassijaure stasjon

**Vassijaure** (nordsamisk: *Vássijávri)* er en stasjon på Malmbanan i Kiruna kommune og ble anlagt i 1902. Den blir betjent av fjerntog mellom Narvik og Luleå.

|}

## Eksterne lenker
* Sveriges Järnvägsstationer avsnitt V
Michael Abramson

**Michael Abramson** (født 11. oktober 1948, død 21. mars 2011) var en kjent og kritikerrost artist og fotograf fra Chicago.

Mange av Abramsons trykk med bilder fra Chicagos sørside ble utgitt som en fotobok / dobbel-LP med blues av plateselskap Numero Group. Hans fotografier ble også tatt med i de faste samlingene av Smithsonian, Art Institute of Chicago, California Museum of Photography, Chicago Historical Society, og Milwaukee Art Museum. Den 21. mars 2011, døde Abramson etter en lang kamp mot nyrekreft. Han etterlot seg sin partner Midge Wilson, hunden hans Hazel, søsteren Leslie Abramson, broren Richard Abramson, og moren Ethel Abramson.

Han hadde en Master of Science-grad i fotografering fra Institute of Design ved Illinois Institute of Technology.

## Referanser
 

## Eksterne lenker
* MichaelAbramson.com
Isla Mujeres

**Isla Mujeres** (spansk for «Kvinneøya») er ei øy i den meksikanske delstaten Quintana Roo. Den befinner seg i Det karibiske hav, like utafor Cancún langs kysten av Yucatánhalvøya. Øya er en del av kommunen Isla Mujeres, som også omfatter en stor del av fastlandet. Øya er rundt 7 kilometer lang og 650 meter brei. Den hadde 12&nbsp;642 innbyggere i 2010.

Isla Mujeres er et populært turistmål. Øya nås med ferje fra Puerto Juárez eller Gran Puerto på fastlandet.

## Referanser


## Eksterne lenker
*
Andrey Amador

:
**Andrey Amador Bipkazacova** (født 29. august 1986 i San José) er en costaricansk, tidligere profesjonell, landeveissyklist. Faren hans er halvt spansk, mens moren opprinnelig er russisk. Han ble profesjonell syklist i 2009. Amadors fremste styrke er klatring. I 2011 blei han den første fra Mellom-Amerika til å delta i Tour de France. Han vant 14. etappe i Giro d'Italia 2012.

Han la opp etter 2024-sesongen.

## Meritter

;2007
:5. etappe, Tour de Navarre
;2008
:Prologen, Tour de l'Avenir
:Vuelta al Bidasoa
;2012
:14. etappe, Giro d'Italia
;2018
:Klasika Primavera

## Referanser


## Eksterne lenker
* 
*
Janni Kjær

**Janni Kjær** (født **Janni Brodersen** 19. september 1962) er en dansk forretningskvinne og tidligere direktør i reisebyrået Tjæreborg Rejser (senere Spies Rejser som igjen ble overtatt av Thomas Cook Group).

Den 11. mai 1983 giftet hun seg med den langt eldre reisebyrådirektøren Simon Spies i Holmens kirke i København. Etter mannens død i 1984 arvet hun hans firma Spies Rejser og drev det videre. I 1988 giftet hun seg med Christian Kjær og tok navnet Janni Spies-Kjær; senere har hun endret navn til Janni Kjær. Den 3. januar 1989 kjøpte hun firmaet Tjæreborg Rejser. Spies/Tjæreborg Rejser ble i 1996 solgt til engelske Airtours (senere Thomas Cook).

Høsten 2008 skilte hun seg fra Christian Kjær. De har datteren Michala og sønnen Christopher sammen.

Janni Kjærs historie ble brukt som en inspirasjonskilde til de første historiene i den norske såpeserien *[[Hotel Cæsar]]*.

## Referanser
Trond Halbo

**Trond Halbo** (født 12. mars 1977) er en norsk skuespiller. Han er utdannet ved GTIS i Russland. Halbo har blant annet spilt Johnny i *[[Ti kniver i hjertet]]*, men er kanskje best kjent for sin rolle som Truls Grande i *[[Hotel Cæsar]]*. I 2014 spilte han i  *[[Børning]]*. Halbo har også spilt rollen som Geir i flere episoder av TV Norge-serien *[[Helt perfekt]]*.

I dag er han produsent for selskapet Flim.
## Roller

## Eksterne lenker
* 
* Flims nettside
Vladimir Ivir

**Vladimir Ivir** (født 1934 i Zagreb, død 2011 i Zagreb) var en kroatisk oversetter og lingvist.

Ivir var professor ved Universitetet i Zagreb, Fakultet for humaniora og samfunnsvitenskap. Ivir døde 21. februar 2011 etter en langvarig sykdom. 

Ivir skrev mange lærebøker i engelsk for videregående skoler og lærebøker for oversettere. I Kroatia ble Ivir viden kjent fordi han tolket mange viktige begivenheter live, og han blir spesielt husket for hans simultant-oversettelse av månelandingen den 21. juli 1969 på nasjonalt fjernsyn.

## Referanser
Puerto Juárez

**Puerto Juárez** er en tidligere landsby, nå en del av byen Cancún, i Benito Juárez kommune i den meksikanske delstaten Quintana Roo. Den befinner seg ved kysten av Det karibiske hav, nordøst på Yucatánhalvøya, to kilometer fra Cancún sentrum. Det var her den opprinnelige befolkninga i Cancún-området bodde før byen ble gjort om til turistmål.

Fra Puerto Juárez går det ferjer til Isla Mujeres.
Fridtjof Benneche

**Fridtjof Benneche** (født 1965) er en norsk musiker som var bassist i Blitz-bandet Svart Framtid og i Kafka Prosess.

Han var med i den norske fjersynsfilmen *[[Du har ikke en sjans - ta'n]]* i 1984.

## Referanser
Harald Tredal

**Harald Tredal** (født 20. april 1964) er en norsk trommeslager fra Blitz-miljøet i 1980- og 1990-årene. Han spilte i Svart Framtid, Stengte dører og Behind Bars.

Han prøvde seg senere som skuespiller og hadde en liten rolle i filmen *[[Schpaaa]]* i 1998.

## Eksterne lenker
* 
*
Jetpel

En **jetpel** er en betongpel støpt ut i bakken uten behov for tradisjonell graving. Jetpeler lages med en teknikk kalt jetgrouting.

En jetpel er en permanent konstruksjon med stor trykkfasthet og er ikke sammenlignbar med tradisjonell jordforsterkning (kalk- og sementpeler m.v.). Jetpelen lages ved å føre et bor ned i grunnen til ønsket nivå, altså til bunnen av betongpelen. Boret dras deretter sakte opp samtidig som det roterer. Nederst på borstrengen sitter det en vertikal dyse. Gjennom borstrengen, og ut av denne dysen pumpes det en blanding av sement og vann (grout) under høyt trykk (opp mot 500 bar). Det høye trykket fører til at jordstrukturen brytes ned, og rotasjonen fører til at pelen får sin sirkulære form. Grouten blander seg med tilslagsmaterialer i bakken (sand, grus, morene etc.) og man får en betongpel med stor styrke. Styrken varier med hvilke tilslagsmateriale det er i grunnen og trykkfastheten ligger eksempelvis godt over 20 MPa (20 000 kPa) i sand/grus.

Jetpeler blir mye brukt til sikring av byggegroper, støttemurer, tetningsskjermer og tetting mellom spunt og fjell. De mest vanlige anvendelsesområdene for jetpeler er derimot refundamentering og underpining av eksisterende konstruksjoner. Dette er blant annet fordi jetpelene kan produseres fra plasskrevende steder som kjellere samt at produksjonen verken medfører støy, vibrasjoner eller setninger. Hovedgrunnen til at setninger ikke oppstår er fordi det ikke foregår noen massefortrengning. Ulempen med dette er at det under produksjon kommer opp store mengder returmasser som må taes hånd om. Returmassene består av en blanding av vann, stedlige jordmasser og sement.
Sebastian Virdung

**Sebastian Virdung** (1465? – 1511) var en tysk sanger, komponist og musikkteoretiker. 

## Liv
Virdung var elev av Johannes von Soest, ble immatrikulert i Heidelberg i 1483 og var virksom ved stedets hoffkantori fra 1483 til 1505. I 1489 ble han sogneprest i Lengenfeld ved Velburg. Fra 1500 til 1507 var han kapellan ved Burg Stahleck ved Bacharach. Etter en kort tjenestetid i Württemberg tjente han som altsanger og lærer (*praeceptor*) ved Katedralen i Konstanz fra 1507 til 1509. Han forlot Konstanz i 1508, og oppholdt seg i Augsburg under Riksdagen i 1510.

Virdungs verk *Musica getutscht und außgezogen* (1511) med illustrasjoner av musikkinstrumenter, eksempler og forklaring av spillemåter er som kilde til tidens musikkpraksis av stor betydning for musikkhistorikere.

De historiske sporene etter Sebastian Virdung forsvinner etter utgivelsen av *[[Musica getutscht und außgezogen]]* i Basel 1511.  

## Verk
;Komposisjoner
* 4 sanger i *Schöffers Liederbuch* (1513)
* Altus til Hofhaymers *Herzliebstes Bild* (Forster 1539)

;Skrifter
* *Musica getutscht vnd außgezogen durch Sebastian virdung Priesters von Amberg vnd alles gesang auß den noten in die tabulaturen diser benanten dryer Instrumenten der Orgeln: der Lauten: vnd der Flöten transferieren zu lernen kurtzlich gemacht zu eren der hochwirdigen hochgebornen Fürsten vnnd herren: herr wilhalmen Bischoue zü Straßburg seynem gnedigen herren* (1511)

## Referanser


## Kilder
* 

## Eksterne lenker
* 
* 
* The Legacy of Sebastian Virdung  på Boston College University Libraries
Jetgrouting

**Jetgrouting** er teknikken for å lage jetpeler. Teknikken går hovedsakelig ut på å pumpe en blanding av sement og vann, kalt *grout*, ned gjennom en borestreng og horisontalt ut gjennom en dyse mens borestrengen roterer. Det skjæres da ut en sirkulær skive i jorden, og når man samtidig drar boret sakte oppover får man en sylindrisk jetpel. Grouten som pumpes inn blander seg med tilslagsmaterialene i bakken og danner en jetpel av geobetong med stor trykkfasthet.

For å erodere ned jordstrukturen i bakken pumpes grouten inn med et høyt trykk (300-500 bar). Jetgrouting krever en del riggutstyr, deriblant en høytrykkspumpe og en borerigg for å føre ned borestrengen. For å blande grouten trenger man også et prosesstyrt blandeverk med tilgang på vann, samt sementsiloer.
Holbox

**Holbox** (yucatansk maya for «svart hull») er ei øy nord i den mekiskanske delstaten Quintana Roo. Den befinner seg ti kilometer nord for nordøstkysten av Yucatánhalvøya, og tilhører Lázaro Cárdenas kommune. Øya er om lag 40 km lang og to kilometer brei. Nordsida av øya har en 34 km lang sandstrand. I 2010 hadde Holbox 1&nbsp;486 innbyggere.

## Referanser


## Eksterne lenker
* 
* Lázaro Cárdenas kommunes hjemmeside
John Wagner

**John Wagner** (født 1949 i Pennsylvania) er en britisk tegneserieforfatter. 

Han vokste opp i Skottland. 

Han er mest kjent for sitt arbeid for det britiske science fiction-heftet *[[2000 AD]]*, der han blant annet skapte figuren Judge Dredd, og for tegneserieromanen *[[A History of Violence (bok)|A History of Violence]]*, tegnet av Vince Locke. Basert på denne tegneserieromanen laget regissør David Cronenberg en film med samme navn.

Wagner er også kjent for thrilleren *The Button Man* (med Arthur Ranson) samt sine tallrike samarbeider med forfatteren Alan Grant, bl. a. *Bogie Man*, *Outcasts*, *The Last American* og *[[Batman]]*. Wagner regnes som en av Storbritannias mest innflytelsesrike tegneserieforfattere, og hans historier er ofte brutale thrillere med et stort innslag av svart humor.

## Referanser


## Eksterne lenker
*
Xaveer De Geyter

**Xaveer De Geyter** (født 1957 i Doornik, Belgia) er en belgisk arkitekt.

De Geyter tilbrakte 10 år med å planlegge arkitektur i storbyområder sammen med den nederlandske arkitekten Rem Koolhaas, hvor han blant annet arbeidet med prosjekter som Villa dall'ava i Paris, terminalen i Zeebrugge, senteret for kunst og media-teknologi i Karlsruhe og to biblioteker tilhørende Jussieu University i Paris. De Geyter grunnla sitt eget firma i begynnelsen av 1990 og han bygget to private villaer i Belgia.

## Referanser
Nattavaara stasjon

**Nattavaara stasjon** er en jernbanestasjon i Gällivare kommune i Sverige. Den blir betjent av fjerntog til Narvik og Luleå.

|}

## Eksterne lenker
* Sveriges Järnvägsstationer avsnitt N
Nes Sportsklubb

**Nes Sportsklubb** (stiftet 1899) er en sportsklubb fra halvøya Nes i Ringsaker som driver fotball, skiidrett, sykkel, turn, innebandy og håndball.

## Fotball
### Tabellen

### Meritter
#### Kretsmesterskap
* **[[6. divisjon fotball for menn|6. divisjon, Indre Østland]]:** (2018)

## Eksterne lenker
*
Simen Tokle

**Simen Tokle** (født 30. september 1985 i Ballangen, død 27. juni 2010 i Afghanistan) var en norsk offiser og tjenestegjorde som fenrik i Kystjegerkommandoen. Han ble drept 27. juni 2010 da kjøretøyet han satt i ble rammet av en veibombe på et ISAF-oppdrag i byen Almar i Faryab-provinsen i Afghanistan.

## Dødsfallet
Tokle ble drept søndag 27. juni 2010 i tjeneste i ISAF i Afghanistan. Han var en del av en motorisert patrulje (Military Observation Team, MOT) på et ISAF-oppdrag i byen Almar i Faryab-provinsen da kjøretøyet han satt i ble rammet av en veibombe, også kalt IED. I kjøretøyet satt ytterligere tre norske soldater, Andreas Eldjarn, Christian Lian og Trond André Bolle. Alle fire mistet livet i det som er det største tapet av norsk personell i en enkelthendelse i forbindelse med krigen i Afghanistan.

## Utmerkelser
For sin innsats i kampene i Ghowrmach-distriktet 2. mai 2010 ble Tokle tildelt Forsvarets medalje for edel dåd.

Tokle ble videre dekorert med Forsvarets operasjonsmedalje for Afghanistan, Sjøforsvarets vernedyktighetsmedalje og NATO-medaljen for ISAF.

Han ble etter sin død hedret med Forsvarets medalje for falne i strid.

## Referanser


## Se også
* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)
Torneträsk stasjon

**Torneträsk station** er en stasjon på Malmbanan i Kiruna kommune. Den blir betjent av fjerntog fra Luleå til Narvik, bare i retning Narvik én gang daglig.

|}

## Eksterne lenker
* Sveriges Järnvägsstationer avsnitt T
Cyfac

**Cyfac International** er en liten fabrikk i La Fuye i Loiredalen i Frankrike som har spesialisert seg i å lage sykkelrammer. Navnet er et akronym på fransk som står for «håndlaget sykkelramme». 

Cyfac ble stiftet i 1983 av Francis Quillon. Fabrikken har sitt opphav i lokalene til en langt eldre sykkelfabrikk. Rundt år 2000 laget Cyfac rundt 1/3 av alle rammer som ble benyttet i Tour de France. I dag setter de sponsede merkene høyere krav til at ryttere benytter seg av merkets standardrammer. I 2008 ble fabrikken overtatt av Aymeric Le Brun og Eric Sakalowsky.

Cyfac tilpasser og produserer rammer etter kundens behov og ønske. De er verdens eneste fabrikk med produksjon av rammer i både aluminium, stål, titan og karbonfiber under samme tak. Cyfac har i lang tid samarbeidet med Lyon Center of Sports Medicine for å utvikle sitt unike Cyfac Postural System for optimal tilpassing av sykler. 

## Referanser


## Eksterne lenker
*
Mjetsjyslaw Hryb

**Mjetsjyslaw Ivanavitsj Hryb** (født 1938) er en belarusisk politiker. Han var formann for Det øverste sovjet i Belarus fra 28. januar 1994 til 10. januar 1996.

Hryb etterfulgte Stanislav Sjusjkevitsj som den andre formann for det øverste sovjet og som leder for den belarusiske staten, den 20. juli 1994, da president Aleksandr Lukasjenko erstattet ham i dette embetet. Hryb fortsatte samtidig som parlamentarisk leder. Hryb ble senere en del av den politiske opposisjonen i landet og ble medlem av det sosialdemokratiske partiet.

## Eksterne lenker
* 
*
Marc Quaghebeur

**Marc Quaghebeur** (født 1947) er en belgisk forfatter, poet og essayist.

Quaghebeur sitter som direktør for *Archives and Museum of Literature* som har sitt hovedkontor i Brussel.

## Diktsamlinger
* *Forclaz*, Paris, 1976.
* *L’herbe seule*, Lausanne, L’Âge d’homme, 1979.
* *Chiennelures*,1983.
* *L’outrage*, 1987.
* *Oiseaux*, i 1983.
* *A la morte*, 1990.
* *Les vieilles*, 1991.
* *Les carmes du Saulchoir*, 1993.
* *Fins de siècle*, 1994.
* *L’effroi L’errance*, 1994.

## Referanser
En gal gal verden

***En gal gal verden*** var et månedsmagasin som ble utgitt av Aller-gruppen fra 1993 til 1996.

Bladet bestod av to typer artikler: Halvparten var kuriosa-saker om for eksempel uvanlige rekordforsøk, ekstreme samlinger eller sjeldne sykdommer. Disse artiklene var alltid trykket i farger. De artiklene bladet nok huskes best for, og som alltid var forsidesaker, var sensasjonelle og fullstendig oppdiktede nyheter om overnaturlige fenomener av forskjellige slag, deriblant romvesener, monstre og spøkelser. Disse artiklene var kjøpt inn fra det amerikanske bladet *[[Weekly World News]]*, skrevet i en dels dokumentarisk, dels humoristisk tone og gjengitt i sort-hvitt, ofte illustrert med manipulerte fotografier. På denne tiden var det man i dag ville kalt «mockumentary» uvanlig i norsk presse, og bladet ble til å begynne med kritisert for å ikke oppgi klart og tydelig at artiklene ikke var sanne. Bladet ble nedlagt i januar 1996, etter totalt 28 numre, på grunn av lave salgstall.

Bladet var basert på det svenske bladet *[[En ding ding värld]]* som kom ut fra 1992 til 2000. Det ble i samme tidsrom gitt ut en dansk utgave ved navn *En skør skør verden*.

## Utvalgte saker
* Engel krasjet med helikopter og mistet vingen!
* Mann med villsvinansikt gifter seg med skjønnhetsdronning! (nr 9/1994)
* Hest med menneskeansikt fødte enda en hest med menneskeansikt! (nr 1/1994)
* Romvesener med kjempestøvsuger stjeler alle øyene på jorda! (nr 2/1994)
* Romvesener utryddet dinosaurene med laservåpen – nå utrydder de hvalene! (nr 12/1994)
* 5 centimeter høy mann skapt i laboratorium! (nr 11/1994)
* Fotograf var klinisk død i syv minutter og tok bilder fra Helvete! (nr 11/1994)

## Referanser


## Eksterne lenker
* http://weeklyworldnews.com/archive/ Arkivet til den amerikanske originalen, *Weekly World News*.
* http://www.metro.se/se/article/2007/05/14/15/3558-48/index.xml Intervju med den svenske grunnleggeren av bladet. (Metro, 16. mai 2007.)
Mohammed-Awal Issah

**Mohammed-Awal Issah** (født 4. april 1986 i Accra, Ghana) er en ghanesisk fotballspiller som spiller for AmaZulu.

Issah signerte en kontrakt med Rosenborg Ballklub 13. juli 2011 som bandt ham til klubben ut 2014-sesongen. Han ble imidlertid ingen suksess og fikk bare 38 kamper for klubben før han signerte for sin gamle klubb AmaZulu.
Awal issah har fortsatt et godt ettermæle i Trondheim, deriblant sin egen fanklubb :Mohammed Awal issah fanklubb.

## Referanser

## Eksterne lenker
*
Liu Yongqing

**Liu Yongqing** (forenklet kinesisk: 刘永清, tradisjonell kinesisk: 劉永清, pinyin: *Liú Yǒngqīng*, født i 1940 i Chongqing i Kina) er hustru til  Hu Jintao, tidligere generalsekretær for Det kinesiske kommunistiske parti og Folkerepublikken Kinas president. 

Hun var således landets førstedame. Hun spilte en tilbaketrukket rolle og fremsto mer som vertinne overfor for eksempel utenlandske besøkende, men kom likevel mer frem i lyset enn mange tidligere ektefeller av ledende kinesiske politikere ved det at hun ofte ledsaget sin mann på hans mange utenlandsreiser.

Hu Jintao og Liu Yongqing har to barn – en sønn som heter Hu Haifeng og en datter som heter Hu Haiqing. Begge studerte ved Tsinghuauniversitetet. Haiqing ble gift i 2003, 33 år gammel, med Mao Daolin.

## Referanser
Les Essarts (Vendée)

**Les Essarts** er en tidligere kommune i departementet Vendée i regionen Pays de la Loire vest i Frankrike.

Les Essarts ble 1. januar 2016 slått sammen med kommunene Boulogne, L'Oie og Sainte-Florence til den nye kommunen Essarts-en-Bocage.

## Befolkningsutvikling
***Antall innbyggere i kommunen Les Essarts (Vendée)***

## Referanser


## Eksterne lenker
* 
* Kommunedata INSEE
Li Desheng

**Li Desheng** (kinesisk: 李德生, pinyin: *Lǐ Déshēng*; født 4. mai 1916 i fylket Xin i provinsen Henan i Kina, død 8. mai 2011 i Beijing) var en kinesisk kommunistisk general og ledende politiker. Han satt i flere perioder i Politbyrået for sentralkomiteen for det kinesiske kommunistparti.

Li Desheng stammet fra fattigslige kår i fjellområdet Dabie i Henan. Allerede som barn hjalp han til på gården med å passe på kuene. Moren døde da han var ni år. I 1929 gikk han med i barneregimentet i den kommunistiske arbeider- og bondehæren under den kinesiske borgerkrig, og ble raskt regimentets kommandør. 

To år etter, som 14-åring, ble han med i den «voksne» Røde Armé. Han deltok på den lange marsjen og ble hardt såret under et feltslag. Under den andre sino-japanske krig, og fortsettelsen av borgerkrigen etterpå, steg han raskt i gradene. Han endte som divisjonskommandør for styrkene i provinsene Shanxi, Shandong, Hebei og Henan. Hans lederskap bidro sterkt til seieren over Kuomintangs styrker.

Etter opprettelsen av Folkerepublikken Kina i 1949 fortsatte han i hæren. Han hadde ledende kommendostillinger under Koreakrigen (1950–1953), og ble etterpå videre forfremmet. 

Under kulturrevolusjonen fikk han sommeren 1967 i oppdrag av Zhou Enlai å bekjempe uroen i provinsen Anhui. Han begynte omtrent samtidig på en politisk løpebane, samtidig som han ble med i Den sentrale militærkommisjon og leder for den politiske avdeling av militærregionen Beijing. I 1973 ble han øverstkommanderende for militærregionen Shenyang, et verv han ble stående i til 1985. Etter noen ytterligere lederverv gikk han i pensjon i 1990.

## Referanser


## Eksterne lenker
* 
*  
* Liste der Parteitage und Führungspositionen der KPCh
* ''Cultural Revolution On The Border: Yunnan’s Political Frontier Defence (1969–1971)'' Michael Schoenhals, 2004
Tolingklosteret

**Tolingklosteret** (tibetansk: *mtho lding dgon pa*, མཐོ་ལྡིང་དགོན་པ) ble bygd på 1100-tallet. Selve klosteret ble grunnlagt i 996. Det ligger i fylket Zanda regionen Ngari i det vestlige Tibet, nær grensen til India ved Ladakh. I klosteret er det bevart en del gamle fresker.

Klosteret var Gugerikets religiøse sentrum.

Ruinene av det eldre klosteret er oppført på Folkerepublikken Kinas liste over kulturminner.
Jernbanelinjen Vännäs–Umeå–Holmsund

**Jernbanelinjen Vännäs–Umeå–Holmsund** er en 47&nbsp;km lang jernbanestrekning som forbinder Umeå og Umeå havn med Stambanan genom övre Norrland.

Den 31&nbsp;km lange strekningen Vännäs–Umeå ble åpnet 1896, mens strekningen Umeå–Holmsund ikke ble åpnet før 1922. I 2010 ble linjen forbundet med Botniabanan fra sør, samtidig ble nattogstrafikken flyttet til Umeå og Botniabanan. Strekningen har også regionaltrafikk til og fra Lycksele.

## Linjekart

|}

## Kilder
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* Tidtabeller for linje 33 og 34
William Rockefeller

**William Avery Rockefeller jr.** (født 31. mai 1841, død 24. juni 1922) var en amerikansk finansmann. Han var broren til den mer kjente John D. Rockefeller. Han var sønnen til William Avery Rockefeller sr. og Eliza (Davison) Rockefeller. 

## Tidlig liv
Rockefeller ble født i Richford, New York og flyttet i 1853 med familien til Strongsville, Ohio. Som en elev i grunnskolen, ble han inspirert og motivert av hans lærermentor Rufus Osgood Mason, som Rockefeller senere kalte «*A Rockefeller Patron*».

## Barn
#Lewis Edward Rockefeller (1865&ndash;1866)
#Emma Rockefeller McAlpin (1868&ndash;1934) gift med Dr. David Hunter McAlpin
#William Goodsell Rockefeller (1870&ndash;1922)
#John Davison Rockefeller II (1872&ndash;1877)
#Percy Avery Rockefeller (1878&ndash;1934)
#Geraldine Rockefeller Dodge (1882&ndash;1973) gift med Marcellus Dodge

## Referanser


## Eksterne lenker
* William Rockefeller Archives
Design and Art Direction

**Design and Art Direction** (**D&AD**, tidligere kjent som **British Design & Art Direction**) er en britisk utdanningsstiftelse som eksisterer for å fremme fortreffelighet innen design og reklame. Logoen inneholder ordene «Måler og belønner gode ideer som er vel utført og egnede».

## D&AD Awards
Den årlige **D&AD Awards** regnes som en viktig begivenhet innen design- og reklameverdenen. Det er to typer priser som utdeles, en «Yellow Pencil» (*gul blyant*), tidligere kjent som «Silver Award». og en «Black Pencil» (*sort blyant*), tidligere kjent som «Gold Award». Kategoriene spenner fra miljødesign til reklameplakater og animerte kortfilmer. Black Pencil, som gis for fremragende arbeid, er spesielt ettertraktet ettersom den som regel bare deles ut en eller to stk hvert år. I 2003 ble det ikke utdelt noen Black Pencils.

Hovedkontoret ligger i Vauxhall i London.

### Norske vinnere
*2007, Yokoland: Gull – Grafisk design – CD, DVD og plateomslag

*2008, DDB Oslo: Torbjørn Madsen (tekstforfatter). Motion Blur: Joachim Rønning og Espen Sandberg (filmregissør) – Gull – Viral Direction «Train»; Carl's Cars Magazine – Gull – Entire Magazines

*2009, VJU: Honorable mention – Book Design/Photography – «Traktorland»

*2015, Heydays: Graphite pencil – Identitetsdesign – Fosnavåg konserthus

*2016, Heydays: Pencil – Pebble Smartwatches

* 2017, Metric: Wood Pencil – Sentralen Wayfinding

### Norske vinnere - Student Awards
*2000, Gunnlaug Moen Hembery: Vinner av «Young Blood» – «Best new Illustrator» 

*2002, Andreas Beining: Bronse – tekstforfatting – «Writing republicanism»

*2009, Anniken Bekkedal og Bjørn Myrer: «Best New Blood»; Erik Hals: Sølv – Open Brief 2 – HP – «The Box»

*2010, Silje Løkken Rødvik (og Bhavik Samani): Sølv – Microsite Design / Graphic Design – Microsite Design

*2022 – «New Blood», Nicolai Vogsted Drange (AD) og Gard Bekk Wanderoy (AD): «Chant a Lingo»; Baard Røthe (AD) og Simen Elverhøy (AD):«Time Capsule»; Ingrid Mullis (AD) og Jantra Hollum (Tekst og skribent): «The Greenwashing Machine» og «Her Side Effects of Climate Change»; Tobias Eie Larsen (og hans klassekamerat Aleksandar Andonov): «Watch What You Eat»

## Referanser


## Eksterne lenker
* 
* D&AD Student Awards
* For en oversikt over alle tidligere vinnere, søk i D&ADs arkiv
* For en oversikt over alle tidligere student vinnere, søk i D&ADs student arkiv
3. etappe av Tour de France 2011

**Tredje etappe av [[Tour de France 2011]]** var en 198 km lang flat etappe. Den ble kjørt mandag den 4. juli fra Olonne-sur-Mer til Redon.

Mickaël Delage, José Ivan Gutierrez, Niki Terpstra, Rubén Pérez, Maxime Bouet var dagens brudd, men ble kjørt inn 9 km før mål. Team HTC-Highroad hadde et mislykket opptrekk for Mark Cavendish som bare ble nr. 5, mens Thor Hushovd og Julian Dean sørget for at Tyler Farrar fikk sin første etappeseier i Tour de France, på den amerikanske nasjonaldagen.

## Spurt- og klatrepoeng
### Spurt (Saint-Hilaire-De-Chaléons, 104,0 km)

Hushovd og Cavendish disket fra 6.- og 12.-plass

### 1. klatring (Côte du Pont de Saint-Nazaire)
4. kategori stigning etter 143,0 km

### Målgang

## Referanser


## Eksterne lenker
*  Etappeside  på letour.fr 
*  Etappeside  på letour.fr
Nord-Trøndelag fylkesting 1984–1987

**Nord-Trøndelag fylkesting 1984–1987** bestod av 45 representanter. Fordelingen mellom partiene var 19 fra Arbeiderpartiet, 10 fra Senterpartiet, 6 fra Høyre, 4 fra Venstre, 3 fra Kristelig Folkeparti, 2 fra Sosialistisk Venstreparti og 1 fra Fremskrittspartiet. Mandatfordelingen var således uendret fra forrige periode, bortsett fra at Fremskrittspartiet erstattet Det Liberale Folkepartiet. Arne Sandnes fra Senterpartiet og Jon Åby fra Venstre var henholdsvis fylkesordfører og fylkesvaraordfører.

## Representanter

## Referanser
John D. Rockefeller III

**John D. Rockefeller III** (født 21. mars 1906, død 10. juli 1978) var en amerikansk filantrop og forretningsmann som er mest kjent for å tilhøre tredje generasjon av den prominente Rockefeller-familien. 

John var eldste sønn av John D. Rockefeller jr. og hans kone Abby Aldrich Rockefeller og barnebarn av John D. Rockefeller. Hans yngre søsken var Abby, Nelson, Laurance, Winthrop og David. Rockefeller uttalte at han følte seg forpliktet til å administrere familiens bestrebelser som den eldste av sine søsken. Hans karriere før 1960-tallet ble tildels skjemmet av en bitter kamp mot broren, Nelson, angående kontroll over kontor- og forretningsbygget Rockefeller Center og mot hans far over politikk.

Rockefeller begynte en livslang forpliktelse til internasjonale relasjoner med å gjennomføre en verdensturné etter endt eksamen fra universitetet, da han blant annet deltok på en internasjonal konferanse i Japan. På slutten av 1950-tallet fulgte Rockefeller med USAs daværende utenriksminister John Foster Dulles på hans tur til Japan for å inngå en fredsavtale, og i denne tiden konsulterte han med mange japanske ledere angående forskjellige politiske anliggender. 

Den 11. november 1932 giftet Rockefeller seg med Blanchette Ferry Hooker, som i 1980 ble utnevnt til leder for det asiatiske Kulturrådet, en stilling hun hadde frem til 1990 og som etablerte Blanchette H. Rockefeller Fellowship Fund i Japan. De hadde en sønn og tre døtre sammen. Rockefeller var også president for familiens selskap Rockefeller Brothers Fund fra dets grunnleggelse i 1940 og frem til 1956. Rockefeller College ved Princeton University ble navngitt i hans ære i 1982. Rockefeller døde i en bilulykke i nærheten av Mount Pleasant, New York, i nærheten av Rockefeller-familiens eiendom den 10. juli 1978. 

## Referanser


## Eksterne lenker
* 
*
Spenningsstyring (elektronikk)

**Spenningsstyring** betegner bruk av  en spenning for å regulere forskjellige parametere. Et eksempel på dette er en spenningsstyrt oscillator, der man regulerer frekvensen ved å variere spenningen på kontrollbenet.

Ved lading av batterier bruker man i noen tilfeller spenningstyring. Da måler man batteriets spenning for å se når batteriet er ferdig ladet, i motsetning til strømstyrt lading, der man måler ladestrømmen.
Eunice Norton

**Eunice Norton** (1908–2005) var en anerkjent amerikansk pianist. 

Norton studerte ved University of Minnesota før hun begynte å spille sammen den kjente pedagogen Tobias Matthay. De to spilte sammen med i åtte år. Eunice Norton gjorde sin første offisielle opptreden for et symfoniorkester. Hun spilte på mange konserter på denne tiden i konsertsalen Wigmore Hall i London, og hun opptrådte som solist i BBC Symphonies. Hun ble tildelt Chappell Gold Medal og London Bach-prisen i 1927. Hun hadde opptredener i Wien, Haag, Paris og i Leipzig med Leipzig Gewandhaus-orkesteret.

I Berlin spilte Noron på mer enn tjue konserter. I tillegg hadde hun opptredener i Moskva, St. Petersburg og Budapest. Norton utførte flere stykker i samarbeid med American Chamber Orchestra, Juilliard og Curtis String Quartets, samt spilte i Det hvite hus for den daværende presidenten Franklin D. Roosevelt. Norton underviste og holdt forelesninger ved University of Pittsburgh, ved katolske universiteter i USA, ved University of Minnesota og ved Carnegie-Mellon University.

## Eksterne Lenker
*
Redon

**Redon** er en kommune i departementet Ille-et-Vilaine i regionen Bretagne nordvest i Frankrike. Byen er underprefektur i Ille-et-Vilaine. Innbyggerne kalles for *redonnais*.

## Geografi
Redon grenser til departementene Morbihan og Loire-Atlantique.

Byen ligger der elvene Oust og Vilaine flyter sammen, noe som gjør den utsatt for flom høst og vinter.

## Referanser


## Eksterne lenker
* 
* Kommunedata INSEE
4. etappe av Tour de France 2011

**Fjerde etappe av [[Tour de France 2011]]** var en 172,5 km lang flat etappe. Den ble kjørt tirsdag den 5. juli fra Lorient til Mûr-de-Bretagne.

Dagens brudd bestod av Jérémy Roy, Blel Kadri, Imanol Erviti, Johnny Hoogerland og Gorka Izagirre. Cadel Evans slo Alberto Contador på målstreken. Thor Hushovd klarte å henge med opp Mûr-de-Bretagne, og beholdt ledertrøya.

## Spurt- og klatrepoeng
### 1. klatring (Côte de Laz)
4. kategori stigning etter 79,0 km

### Spurt (Spézet, 92,5 km)

### 2. klatring ( Mûr-de-Bretagne)
3. kategori stigning etter 172,5 km (målgang)

### Målgang

## Manglende ryttere
* **37**  Jurgen Van De Walle (OLO) fullførte ikke.

## Referanser


## Eksterne lenker
* 
*  Etappeside  på letour.fr 
*  Etappeside  på letour.fr
Nord-Trøndelag fylkesting 2003–2007

**Nord-Trøndelag fylkesting 2003–2007** bestod av 35 representanter. Fordelingen mellom partiene var 12 fra Arbeiderpartiet, 8 fra Senterpartiet, 5 fra Sosialistisk Venstreparti, 3 fra Fremskrittspartiet, 3 fra Høyre, 2 fra Kristelig Folkeparti og 2 fra Venstre. Dette var den første perioden med parlamentarisk styringsmodell i fylket, og fylkesrådet bestod av Arbeiderpartiet og Senterpartiet under ledelse av fylkesrådsleder Alf Daniel Moen fra Arbeiderpartiet. Erik Bartnes fra Senterpartiet og Åse Marie Hagen fra Arbeiderpartiet var henholdsvis fylkesordfører og fylkesvaraordfører. 

## Representanter

## Referanser
Olonne-sur-Mer

**Olonne-sur-Mer** er en tidligere kommune i departementet Vendée i regionen Pays de la Loire vest i Frankrike.

Olonne-sur-Mer ble 1. januar 2019 sammen med kommunen Château-d'Olonne innlemmet i Les Sables-d'Olonne.

## Befolkningsutvikling
***Antall innbyggere i kommunen Olonne-sur-Mer***

## Referanser


## Eksterne lenker
* 
* Kommunedata INSEE
Andre Norton

**Andre Alice Norton** (født som Alice Mary Norton 17. februar 1912 i Cleveland, Ohio, død 17. mars 2005 i Murfreesboro) var en amerikansk forfatter av science fiction og fantasy.

Norton publiserte sin første roman i 1934 samtidig som hun studerte ved Collinwood High School i Cleveland. Norton var den første kvinne som mottok Gandalf Grand Master Award fra World Science Fiction Society i 1977, og vant Damon Knight Memorial Grand Master Award fra SFWA i 1983. Norton studerte ved Flora Stone Mather College of Western Reserve University. Men i 1932 måtte hun forlate universitetet på grunn av depresjon og angst, og hun begynte å arbeide for Cleveland Library System, hvor hun arbeidet i atten år. 

I 1934 fikk Norton lovlig skiftet navnet sitt til Andre Alice Norton, et pseudonym som hun brukte for å øke salgbarheten til bøkene sine, siden guttene var den viktigste målgruppen for fantasy. I 1941 kjøpte hun en bokhandel kalt Mystery House i Mount Rainier, Maryland. Virksomheten mislyktes, og hun kom tilbake til Cleveland Public Library inntil 1950, da hun trakk seg på grunn av dårlig helse. Norton ble to ganger nominert til Hugo Award; i 1964 for romanen *Witch World* og i 1967 for novellen *Wizard World*. Norton ble nominert tre ganger for World Fantasy Award for Lifetime Achievement, og hun mottok denne prisen i 1998.

## Referanser


## Eksterne lenker
* 
* 
*
Edward Lawry Norton

**Edward Lawry Norton** (28. juli 1898 i Rockland, Maine, død 28. januar 1983 i Chatham, New Jersey) var en ingeniør og vitenskapsmann.

Norton er kjent for å utvikle nye konsepter innenfor elektronikk. Han studerte ved University of Maine i to år før han ble overført til Massachusetts Institute of Technology og studerte til en grad som elektroingeniør i 1922. Norton tok nitten patenter på oppfinnelser innenfor data og elektronikk. Han fikk en grad fra Columbia University i 1925. Norton døde 28. januar 1983 i Chatham i New Jersey.

## Referanser
5. etappe av Tour de France 2011

**Femte etappe av [[Tour de France 2011]]** var en 164,5 km lang flat etappe. Den ble kjørt onsdag den 6. juli fra Carhaix til Cap Fréhel.

Etappen endte i en massespurt som Mark Cavendish vant foran Philippe Gilbert. Gilbert overtok den grønne trøya etter at José Joaquín Rojas (og Tom Boonen) (etter podiumpresentasjonen) ble fratatt sine poeng i den innlagte spurten. Thor Hushovd beholdt ledertrøya.

## Spurt- og klatrepoeng
### 1. klatring (Côte de Gurunhuel)
4. kategori stigning etter 45,5 km

### Spurt (Goudelin, 70 km)

José Joaquín Rojas og Tom Boonen diskvalifisert.

### Målgang

## Manglende ryttere
* **71**  Janez Brajkovič (RSH) fullførte ikke.
* **186**  Christophe Kern (EUC) fullførte ikke.

## Referanser


## Eksterne lenker
*  Etappeside  på letour.fr 
*  Etappeside  på letour.fr
Nord-Trøndelag fylkesting 1988–1991

**Nord-Trøndelag fylkesting 1988–1991** bestod av 45 representanter. Fordelingen mellom partiene var 19 fra Arbeiderpartiet, 10 fra Senterpartiet, 5 fra Høyre, 3 fra Fremskrittspartiet, 3 fra Sosialistisk Venstreparti 3 fra Venstre/Det Liberale Folkepartiet og 2 fra Kristelig Folkeparti. Arne Sandnes fra Senterpartiet og Håvard Alstadheim fra Venstre var henholdsvis fylkesordfører og fylkesvaraordfører.

## Representanter

## Referanser
Starsem

**Starsem** er et russisk&ndash;europeisk selskap dannet i 1996 for å kommersialisere Sojuz. Starsem holder til i Évry, Essonne (nær Paris). Organisasjonen er eid av Roskosmos (25 %), «TsSKB-Progress» Samara Space Center (25 %), EADS SPACE Transportation (35 %) og Arianespace (15 %).

## Eksterne lenker
*
Capriccio i B-dur (Bach)

**Capriccio sopra la lontananza de il fratro dilettissimo** («Kaprise over den kjære brors avreise») i B-dur er et verk i flere satser for et klaviaturinsrtrument (BWV 992).

Verkets programmatiske undertittel er bemerkelsesverdig utypisk for Bach. Han kan ha hatt et forbilde i Johann Kuhnaus *Musicalische Vorstellung einiger Biblischer Historien in 6. Sonaten* (1700). 
  
## Opprinnelse
Tidligere ble det antatt at stykkets adressat var Bachs bror Johann Jacob (1682&ndash;1722) som gikk inn i Karl XII av Sveriges hær som oboist, men kronologien og mangelen på krigstematikk i titlene gjør det enda mer sannsynlig at stykket ble skrevet i Lüneburg til avskjeden med Bachs skolekamerat, Georg Erdmann. Verket må ha blitt skrevet før 1705, siden Bachs eldre bror, Johann Christoph, skrev det av. Det finnes ingen bevart autograf, så dateringen avhenger av stilistiske og utenommusikalske indisier.

### Enkeltsatser
* ***„Ist eine Schmeichelung der Freunde, um denselben von seiner Reise abzuhalten.“****Arioso, Adagio*B-dur, 4/4-takt (C)
**En melodi i homofon sats, mest med andrestemmen i «innsmigrende» sekster, blir avbrutt av et posthornmotiv og ført fram til avslutningen.
* ***„Ist eine Vorstellung unterschiedlicher Casuum, die ihm in der Fremde könnten vorfallen.“***g-moll, 4/4-takt (C)
**Fugen modulerer med bibeholdt kontrapunkt over c-moll, f-moll- b-moll, Ess-dur, f-moll til C-dur som en midlertidig avslutning før *Adagissimos* i f-moll.
* ***„Ist ein allgemeines Lamento der Freunde.“****Adagissimo*f-moll, 3/4-takt
**En fri passacaglia preget av kromatikken i en lamenterende bass (takt 14ff) og melodien som særlig fra takt 29 kjennetegnes av forslagspreget «Seufzermotiv» minner om koret Weinen, Klagen, Sorgen, Zagen i samme toneart fra Kantate BWV 12 som ble forbildet til «Cruzifixus» fra Messe i h-moll.
* ***„Allhier kommen die Freunde, weil sie doch sehen, dass es anders nicht sein kann, und nehmen Abschied.“***Fortegnet tilsier B-dur, men modulerer hele tiden med utgangspunkt i Ess-dur og avslutning i F-dur, 4/4-takt (C)
**Akkorder i fulle grep. Et motiv som en oppadgående skala blir gjennomført imitatorisk.
* ***Aria di Postiglione****Adagio poco* B-Dur, 4/4-takt (C)
**Den beskjedne melodien blir stadig avbrutt av et posthornmotiv i nedadrettede oktavsprang.
* ***Fuga all'imitazione della cornetta di postiglione***B-dur, 4/4-takt (C)
**Temaet med tonerepetisjoner og brutte treklanger såvel som et kontrapunkt med oktavmotivet fra «Aria» som imiterer posthornet.

## Referanser




## Litteratur
*Rolf Dammann: *Bachs Capriccio B-Dur*. I Werner Breig o. a. (red.): *Analysen. Beiträge zu einer Problemgeschichte des Komponierens. Festschrift für Hans Heinrich Eggebrecht zum 65. Geburtstag.* (= bilag til* Archiv für Musikwissenschaft*, bind XXIII), Stuttgart 1984, s. 158–179
*

## Eksterne lenker
*
Nord-Trøndelag fylkesting 1992–1995

**Nord-Trøndelag fylkesting 1992–1995** bestod av 45 representanter. Fordelingen mellom partiene var 16 fra Arbeiderpartiet, 14 fra Senterpartiet, 6 fra Sosialistisk Venstreparti, 4 fra Høyre, 2 fra Kristelig Folkeparti, 2 fra Venstre og 1 fra Fremskrittspartiet. Kolbjørn Almlid fra Senterpartiet og Osvald Løberg fra Sosialistisk Venstreparti var henholdsvis fylkesordfører og fylkesvaraordfører.

## Representanter

## Referanser
Sojuz (rakett)

**Sojuz** (vestlig betegnelse **A&ndash;2**) er en bærerakett laget av TsSKB-Progress i Samara, Russland. Den brukes til å skyte opp romskipet Sojuz som en del av Sojuz-programmet. Den brukes nå også til å skyte opp det ubemannede romfartøyet Progress til Den internasjonale romstasjonen og til å skyte opp kommersielle satellitter. Sojuz-U-rakettene bruker parafin og flytende oksygen som brennstoff.

Sojuz-raketten ble introdusert i 1966 og var basert på Vostok som igjen var basert på kjernevåpenroboten R-7a. Den var opprinnelig en tretrinnsrakett, men en variant ble laget med et fjerde rakettrinn for å nå høye elliptiske molnijabaner. Produksjonen av Sojuz-raketter nådde sitt høydepunkt på 1980-tallet da 60 stk ble lagd hvert år. Med sine  flyginger er den verdens mest anvendte rakett, langt fler enn noen annen rakett. Den har en gammel utforming, men har relativt lave kostnader og en svært høy pålitelighet, noe som er attraktivt for kommersielle kunder.
__NOTOC__
## Trinn
### Trinn 1
Trinn 1 på Sojuz-rakettene består av fire identiske, koniske hjelperaketter. Disse drives med flytende brennstoff og er montert rundt Trinn 2.

Data (for hver av de fire hjelperakettene)

*Total vekt: 44,5 tonn
*Brennstoff: 39,2 tonn
*Tom vekt:  kg
*Diameter: 2,68 meter
*Lengde: 19,6 meter
*Motorer:
**Sojuz og Sojuz-U
***RD-107
****Skyvekraft 813 kN vid start
****Skyvekraft 991 kN i vakuum

### Trinn 2
*Total vekt: 105,4 tonn
*Brennstoff: 95,4 tonn
*Tom vekt:  kg
*Diameter: 2,95 meter
*Lengde: 28 meter
*Motorer
**Sojuz og Sojuz-U
***RD-108
****Skyvekraft 779 kN vid start
****Skyvekraft 997 kN i vakuum

### Trinn 3
To ulike varianter av det øverste trinne brukes, *Block I* og *Forbedret Block I* (brukes av Sojuz-2-1b).
*Total vekt: 25,2 tonn
*Brennstoff: 21,4-22,9 tonn
*Tom vekt:  kg
*Diameter: 2,66 meter
*Lengde: 6,7 meter
*Motor:
**Block I
***RD-0110
***Skyvekraft: 298 kN
** Forbedret Block I
***RD-0124
***Skyvekraft294 kN
Willy A. Kirkeby

**Willy Arvid Kirkeby** (født 21. juli 1927 i Oslo, død 27. november 2003 i Dar-es-Salaam, Tanzania) var en norsk filolog og ordbokforfatter.

Han tok examen artium på engelsklinjen i 1947, og året etter gjorde han militærtjeneste i Tysklandsbrigaden i Braunschweig. I 1954 avla han bifagseksamen i tysk, og i 1956 fulgte førsteavdeling engelsk hovedfag.

I 1957 ble han ansatt ved Norges allmennvitenskapelige forskningsråd (NAVF) som forskningsstipendiat for å arbeide med et manuskript til en stor norsk-engelsk ordbok. I 1958 reiste han til Frankrike med lønnet permisjon fra NAVF og studerte i tre måneder ved Universitetet i Besançon. Han ble lektor ved Lillestrøm gymnas i 1960 og arbeidet videre med ordboka på deltid.  I 1965 underviste han som lektor ved Friedrich List-Schule i Ulm, Vest-Tyskland. Ved siden av lektorstillingen arbeidet han med en norsk-engelsk ordbok etter oppdrag fra Gyldendal Norsk Forlag. Året etter var han tilbake ved Lillestrøm gymnas. I 1969 reiste han til Tanzania som bistandsarbeider, og her arbeidet han som lærer i Iringa, ved Mkwawa High School.

I 1970 ble *Norsk-engelsk ordbok* utgitt på Gyldendal Norsk Forlag. Kirkeby reiste tilbake til Norge i 1972 og fortsatte i sin gamle stilling ved Lillestrøm gymnas. I 1975 reiste han til London med  kontrakt fra Gyldendal på *Stor norsk-engelsk ordbok*, og i 1979 ble denne utgitt. Samme år ble også *Bil- og trafikkteknisk ordbok, norsk-engelsk/engelsk-norsk* utgitt på Universitetsforlaget.*Stor engelsk-norsk ordbok* ble utgitt på Kunnskapsforlaget i 1991. Året etter fulgte *Norsk-engelsk ordbok for handel og næringsliv* på Grøndahl og Dreyers Forlag. I perioden 1995-97 var Kirkeby i en juridisk tvist med Kunnskapsforlaget, som ønsket å overta ordbokbasen. Han fikk juridisk bistand fra Norsk faglitterær forfatter- og oversetterforening (NFF), og Kirkeby ble omsider fristilt fra Kunnskapsforlaget. Kirkeby Forlag ble etablert i 1998. Sønnen, Per-Erik Kirkeby, var daglig leder.

I 1998 ble *Ordbok grunnskole, norsk-engelsk/engelsk-norsk* utgitt på Kirkeby Forlag. Medforfatter var Per-Erik Kirkeby.  Året etter ble *Ordbok videregående, norsk-engelsk/engelsk-norsk* utgitt på Kirkeby Forlag. Arbeidet med en revisjon av *Stor norsk-engelsk/engelsk-norsk ordbok* ble påbegynt i 1997. Revisjonen ble foretatt i samarbeid med Per-Erik Kirkeby, og i 2003 ble denne utgitt på Kirkeby Forlag i revidert og i utvidet versjon. I 2000 ble *English-Swahili Dictionary* utgitt på Kirkeby Forlag. Utarbeidelsen ble støttet av Norad. Boken ble godkjent av BAKITA, det nasjonale språkrådet for swahili i Tanzania. I 2003 søkte Kirkebys tanzanianske samarbeidspartnere Norad om støtte til utarbeidelsen av en *Swahili-English Dictionary*. Søknaden ble innvilget, men Willy Arvid Kirkeby døde den 27. november 2003 i Dar-es-Salaam, Tanzania, 76 år gammel. Han fikk Fritt Ords Honnør posthumt for sitt bidrag til norsk og internasjonal ordbokslitteratur.

## Referanser
Nord-Trøndelag fylkesting 1995–1999

**Nord-Trøndelag fylkesting 1995–1999** bestod av 45 representanter. Fordelingen mellom partiene var 17 fra Arbeiderpartiet, 15 fra Senterpartiet, 4 fra Høyre, 3 fra Sosialistisk Venstreparti, 2 fra Fremskrittspartiet, 2 fra Kristelig Folkeparti og 2 fra Venstre. Bjarne Håkon Hanssen fra Arbeiderpartiet var fylkesordfører 1995–1997, Merethe Storødegård fra Arbeiderpartiet var fylkesordfører 1997–1999, mens Astri Wessel fra Kristelig Folkeparti var fylkesvaraordfører gjennom hele perioden.

## Representanter

## Referanser
Afrikamesterskapet i friidrett 2010

**Afrikamesterskapet i friidrett 2010** ble arrangert i Nairobi i Kenya fram 28. juli til 1. august 2010. Dette var det 17. Afrikamesterskapet i friidrett som ble arrangert. 

## Bakgrunn
Dette var første gang Afrikamesterskapet ble arrangert i Kenya. Kenya har tidligere arrangert to større friidrettsmesterskap, Panafrikanse leker 1987 og VM i terrengløp 2007.

## Forberedelser
Vertslandet for mesterskapet ble kunngjort ved Confederation of African Athletics-kongressen i 2007, som ble avholdt i Dakar i Senegal

Mesterskapet skulle opprinnelig bli avholdt fra 28. april til 2. mai 2010, men på grunn av forsinkelser i forberedelsene ble det utsatt, slik at det startet 28. juli. Opprinnelig skulle det arrangeres på Moi International Sports Centre, men dette ble senere endret til den mindre arenaen Nyayo Stadium.

## Resultater - menn
### Løpsøvelser

### Tekniske øvelser

## Resultater - kvinner
### Løpsøvelser

### Tekniske øvelser

## Medaljeoversikt

*Kilde: https://web.archive.org/web/20100821140157/http://www.dbresults.net/sitof/risultati/at/2010/Nairobi2807201001/at/stampe/Medagliere.pdf

## Deltakerland og antall deltakere

* (16)
* (6)
* (5)
* (14)
* (12)
* (8)
* (12)
* (1)
* (10)
* (11)
* (2)
* (14)
* (2)
* (6)
* (63)
* (2)

* (3)
* (15)
* (2)
* (106)
* (2)
* (5)
* (3)
* (6)
* (1)
* (5)
* (15)
* (19)
* (5)
* (6)
* (37)
* (7)

* (14)
* (13)
* (14)
* (1)
* (5)
* (41)
* (7)
* (1)
* (21)
* (4)
* (1?)
* (7)
* (27)
* (9)
* (4)

## Referanser


## Kilder
* Negash, Elshadai (2010-07-27). IAAF - High powered rivalries expected in Nairobi – African Championships preview . Besøkt 8. juli 2011.
* Negash, Elshadai (2010-07-28). IAAF - Kiprop takes men’s 10,000m as African championships begin in Nairobi . Besøkt 8. juli 2011.
* Negash, Elshadai (2010-07-29). IAAF - Meite, Okagbare take 100m titles, Cheruiyot over Defar again in the 5000m - African champs Day 2 . Besøkt 8. juli 2011.
* Negash, Elshadai (2010-07-30). IAAF - Rudisha sizzles 1:42.84 in Nairobi as Kenya collects three golds in Nairobi - African champs, day 3 . Besøkt 8. juli 2011.
* Negash, Elshadai (2010-07-31). IAAF - Dibaba takes down Masai in 10,000m to notch first Ethiopian gold in Nairobi - African champs, day 4 . Besøkt 8. juli 2011.
* Negash, Elshadai (2010-08-01). IAAF - Kenya captures five gold medals as as African champs conclude in Nairobi - African champs, day 5 . Besøkt 8. juli 2011.

## Eksterne lenker
* 
* Confederation of African Athletics
* Resultater (arkivert)